સીબીઆઇએ દિલ્હીની કાલકાજી, ગોવિંદપુરી અને સાકેત નિવાસી 15 લોકો ઉપરાંત પેટીએમની પેરેન્ટ કંપની વન 97 કમ્યૂનિકેશનનાં બેનામ અધિકારીઓ વિરુદ્ધ ફરિયાદ દાખલ કરી છે. પેટીએમનાં લીગલ મેનેજર એમ.શિવકુમારની તરફથી દાખલ ફરિયાદમાં કહેવામાં આવ્યું છે કે કોઇ ગ્રાહકને મળેલા કોઇ સામાનમાં તકલીફ હોય તો કંપની તેને પે કરવાની સાથે સાથે તે સામાન પણ પાછો મંગાવી લેતી હોય છે. જેને મર્ચન્ટ પાસે મોકલી આપવામાં આવે છે. આ સંપુર્ણ પ્રક્રિયા કસ્ટમર કેર એક્જિક્યુટિવ્સની ટીમ દ્વારા કરવામાં આવે છે.